Χωρίς ρεύμα είναι πάνω από μία ώρα η Σκιάθος εξαιτίας σημαντικής βλάβης στην ηλεκτροδότηση του νησιού.

Το γενικό black out σημειώθηκε περίπου στις 21.40 και αφορά την ηλεκτροδότηση όχι μόνο της Χώρας του νησιού, αλλά ολόκληρης της Σκιάθου, αφού σύμφωνα με ενημέρωση του τεχνικού τμήματος της ΔΕΔΔΗΕ βρίσκεται εκτός λειτουργίας και παροχής η μία γραμμή που συνδέεται με το Πήλιο.

Μέχρι στιγμής δεν υπάρχει εκτίμηση για την ώρα της επαναηλεκτροδότησης του νησιού.

Αυτές τις ημέρες η πληρότητα των καταλυμάτων στο «νησί του Παπαδιαμάντη» εκτιμάται ότι φθάνει στο 100% και υπολογίζεται ότι βρίσκονται στη Σκιάθο πάνω από 45.000 επισκέπτες.

Πηγή: ΑΠΕ-ΜΠΕ